დასავლეთ ევროპის უდიდესი ნაწილის დაპყრობამ ნაპოლეონის საფრანგეთის მიერ გამოიწვია ფრანგული ფრანკის ფართოდ გავრცელება. მათ შორის გავრცელდა ლუქსემბურგშიც. ამასთან ერთად, 1815 წელს, ლუქსემბურგის ნიდერლანდების შემადგენლობაში შესვლის გამო ქვეყნის ვალუტა გახდა ჰოლანდიური გულდენი. ნიდერლანდებისაგან ბელგიის დამოუკიდებლობის მოპოვების შემდეგ, 1839 წლიდან ლუქსემბურგის ვალუტა გახდა ბელგიური ფრანკი, რომელიც მიმოქცევაში იყო 1842 წლამდე და კვლავ 1848 წლიდან. 1842-1848 წლებში ლუქსემბურგში მომოქცევაში იყო პრუსიული ტალერი.